armvectores/hy_wikipedia_2023 huggingface dataset:
Հասմիկ Հարությունյան

Հասմիկ Սերյոժայի Հարությունյան (դեկտեմբերի 26, 1960(1960-12-26), Երևան, Հայկական ԽՍՀ, ԽՍՀՄ), հայ երգչուհի։ ՀՀ վաստակավոր արտիստ (2011): «Շողակն» ֆոլկ-անսամբլի հիմնադիր։


== Կենսագրություն ==
Հասմիկ Հարությունյանը ծնվել է 1960 թվականին Երևանում։ 1982 թվականին ավարտել է Երևանի Առնո Բաբաջանյանի անվան երաժշտական ուսումնարանի վոկալի բաժինը, 1995 թվականին՝ Երևանի Խաչատուր Աբովյանի անվան պետական մանկավարժական համալսարանի  ֆիզմաթ ֆակուլտետը։ 1983-1996 թվականներին հանդես է եկել Հայաստանի ռադիոյի և հեռուստատեսության պետական կոմիտեի «Ակունք» ազգագրական անսամբլում։ 1995 թվականին հիմնադրել է «Շողակն» ֆոլկ-անսամբլը, որի հետ բազմաթիվ ելույթներով հանդես է եկել Ֆրանսիայում, Գերմանիայում, Էստոնիայում, Ռուսաստանում, Արաբական Միացյալ Էմիրություններում, Կանադայում, ԱՄՆ-ում և այլուր։


== Գործունեություն ==
1996 թվականից «Հայրիկ Մուրադյան» ավանդական երգի և պարի  մանկական անսամբլի հիմնադիրն ու գեղարվեստական ղեկավարն է։ «Շողակն» անսամբլի երաժշտությունը հնչում է Ատոմ Էգոյանի «Արարատ» ֆիլմում։ 2009 թվականին Լեհաստանի Վրոցլավ քաղաքի «Giving Voice» երաժշտական փառատոնում մենահամերգով հանդես է եկել հայկական օրորոցային երգերի կատարմամբ։ Նույն թվականին ԱՄՆ-ում համերգներով հանդես է եկել ամերիկյան «Կիտկա» կանանց վոկալ անսամբլի հետ, որտեղ ներկայացրել է «Կոմիտաս» և հայկական ժողովրդական երգերը, որոնք կատարել է  նաև Սան Ֆրանցիսկոյի միջազգային երաժշտության փառատոնի ժամանակ։ 2011թվականին մասնակցել է Թուրքիայի Արդվին քաղաքում կազմակերպված «Green Yayla» փառատոնին։ Նույն թվականին Գերմանիայի Շտուտգարտ քաղաքում մասնակցել է ՀՀ անկախության օրվան նվիրված տոնական համերգին։


== Ձայնասկավառակներ ==
«Շողակն» անսամբլի հետ

«Հայկական անթոլոգիա», 2002
«Հայկական ավանդական պարեր», 2004
«Հայկական օրորոցայիններ», 2004 («Նյու Յորք Թայմս» պարբերականի կողմից ճանաչվել է «Համաշխարհային երաժշտության լավագույն ձայնասկավառակ», 2004)
«Երաժշտություն Հայաստանից», 2008«Կարոտ» անսամբլի հետ 

«Կարոտ 1», 2001
«Կարոտ 2», 2003«Հայրիկ Մուրադյան մանկական անսամբլի հետ»

«Հայ ավանդական մանկական երգեր», 2005Ալեքսան Հարությունյանի հետ

«Հայկական հարսանեկան երգեր», 2010
«Հորովել-Հայ ավանդական աշխատանքային երգեր», 2007


== Ծանոթագրություններ ==
Հրաքոտ-Պերոժ

Հրաքոտ-Պերոժ (Հրաքոտպերոժ), գավառ Մեծ Հայքի Փայտակարան նահանգում։


== Աշխարհագրություն ==

Հիշատակվում է «Աշխարհացոյց»-ում (ստույգ տեղադրությունն անորոշ է)։ Ուսումնասիրողների մի մասի կարծիքով, ընդգրկել է ներկայիս Միլի դաշտը՝ Փայտակարան քաղաքով հանդերձ։ Որոշ ուսումնասիրողներ Հրաքոտը և Պերոժը համարել են գավառներ։


== Պատմություն ==
5-րդ դարի 1-ին կեսին Սասանյան Իրանը Հրաքոտ-Պերոժը Փայտակարանի հետ միացրել է Ատրպատականին։


== Տես նաև ==
Մեծ Հայքի վարչական բաժանում


== Արտաքին հղումներ ==
Մեծ Հայքի վարչական բաժանումը
Նելլի Դիներ

Նելլի Հեդվիգ Դիներ (գերմ.՝ Nelly Hedwig Diener , փետրվարի 5, 1912(1912-02-05) - հուլիսի 27, 1934(1934-07-27), Վուրմլինգեն), Եվրոպայում առաջին բորտուղեկցորդուհին, ով աշխատել է շվեյցարական Swissair ավիաընկերությունում։


== Կենսագրություն ==


=== Առաջին բորտուղեկցորդուհիներ ===
Աշխարհում առաջին ուղեկցորդուհին հերթապահել է 1911 թվականին DELAG ընկերության LZ 10 Schwaben առևտրային դիրիժաբլում։ 1927 թվականի մայիսի 1-ին British Imperial Airways-ն աշխարհում առաջին անգամ վարձել է բորտուղեկցորդի Լոնդոն-Փարիզ երթուղով։ Բորտուղեկցորդի մասնագիտությունը սկիզբ է դրվել Boeing Air Transport-ի (այժմ՝ United Airlines) գործառնական մենեջերների կողմից, ովքեր 1930-ականներին կարծում էին, որ բորտուղեկցորդուհիները հանգստացնող ազդեցություն կունենան ուղևորների վրա՝ նվազեցնելով թռիչքի ընթացքում նրանց վախը, որն այդ ժամանակ համարվել է էկզոտիկ։ 1930 թվականի մայիսի 15-ին ամերիկացի բուժքույր Էլեն Չըրչը (1904–1965) դարձել է աշխարհում առաջին բորտուղեկցորդուհին, ով ուղեկցել է Boeing Air Transport ընկերության երեք շարժիչանի Boeing 80A ինքնաթիռի ուղևորներին։


=== Եվրոպայի  առաջին բորտուղեկցորդուհին ===

1934 թվականի սկզբին Նելլի Դիները դարձել է շվեյցարական Swissair ավիաընկերության առաջին ուղեկցորդուհին Եվրոպայում։ «Աերո-Ռեվյու» ամսագիրը նրան փառաբանել է որպես «շիկահեր, գանգուր մազերով երկար թարթիչներով տիկին», կամ որպես «օդի հրեշտակ»։ Նա բավականություն է պատճառել ուղևորներին իր ձեռքով պատրաստված ուտելիքներով և խմիչքներով։ Swissair-ի գործունեության առաջին տարիներին սնունդը ներառված չի եղել թռիչքի գնի մեջ։ Առևտրային օդանավերի ստեղծման սկզբնական շրջանում տարածքի սղության պատճառով տեղ չի հատկացվել խոհանոցի համար։ Առաջարկել են թեյ, սուրճ, բուտերբրոդներ, ապուր և մրգեր։ Նելլի Դիները հանգստացրել է այն ուղևորներին, ովքեր վախեցել են թռչելուց, թռիչքի վախից ուշադրությունը շեղելու համար նրանցից շատերի հետ զբաղվել է թղթախաղով, ձեռագործով և երգեցողությամբ։ Swissair ավիաընկերության բորտուղեկցորդուհիները ի սկզբանե իրենց գործն արել են առանց համազգեստի և ստիպված են եղել բավարարվել միայն սպիտակ գոգնոցով, մյուս կողմից, օդանավից դուրս կատարված լուսանկարներում հիմնականում Նելլի Դիները պատկերված է թռիչքային բաճկոնով, տաբատով և գլխարկով։ Նրա պաշտոնը բացիկի վրա նշված է որպես «Swissair „Կոնդոր“ արագընթաց ինքնաթիռի ուղեկցորդուհի»։


== Մահ ==
Որպես Եվրոպայի առաջին կին բորտուղեկցորդուհի՝ Նելլի Դիները հայտնի է դարձել նաև երկրի սահմաններից դուրս։ Նա զոհվել է 22 տարեկանում՝ 83 թռիչքներից հետո, 1934 թվականի հուլիսի 27-ին Ցյուրիխ-Բեռլին երթուղու 14 տեղանոց CurtissAT-32C Condor (համարը CH-170) ինքնաթիռի Վուրմլինգենի մերձակայքում տեղի ունեցած վթարի ժամանակ։


== Գրականություն ==
Pascale Marder: Nelly Diener, Engel der Lüfte. Roman. Zürich 2018. ISBN 978-3-03762-076-2


== Ծանոթագրություններ ==
Իզոլդա Վիսոցկայա

Իզոլդա Վիսոցկայա (ռուս.՝ Изольда (Иза) Константи́новна Высо́цкая, հունվարի 22, 1937(1937-01-22), Նիժնի Նովգորոդ, ՌԽՖՍՀ, ԽՍՀՄ - հուլիսի 20, 2018(2018-07-20), Նիժնի Տագիլ, Q104720447?, Սվերդլովսկի մարզ, Ռուսաստան), խորհրդային և ռուս դերասանուհի, մեմուարիստ, Ռուսաստանի Դաշնության ժողովրդական արտիստ (2005)։
Վլադիմիր Վիսոցկու առաջին կինը 1960 թվականի ապրիլի 25-ից մինչև 1965 թվականը։


== Կենսագրություն ==
Իզա Վիսոցկայան ծնվել է 1937 թվականի հունվարի 22-ին Գորկի քաղաքում (այժմ՝ Նիժնի Նովգորոդ)։
Ավարտել է ՄԳԱԹ դպրոց-ստուդիան 1958 թվականին։ Աշխատել է որպես դերասանուհի Կիևում (1958-1959), Դոնի Ռոստովում (1963-), Պերմում, Վլադիմիրում և Լիեպայում։
Մինչև կյանքի վերջին օրերը ապրել է Նիժնի Տագիլում, 1970 թվականից աշխատել է Նիժնետագիլի դրամատիկական թատրոնում։
Մահացել է 2018 թվականի հուլիսի 20-ին 82 տարեկան հասակում։ Իզոլդա Կոնստանտինովնայի հրաժեշտի արարողությունը տեղի է ունեցել հուլիսի 22-ին։


== Ընտանիք ==
առաջին ամուսին — Ժուկով (1954 — 1959)։
երկրորդ ամուսին (1960 թվականի ապրիլի 25-ից 1965 թվականի մայիս) — Վլադիմիր Վիսոցկի
աղջիկ (04.08.1963 - 07.08.1963)։
որդի — Գլեբ Վիսոցկի (ծնված 1965 թվականի մայիսի 1-ին), նրա հայրը Վ. Ս. Վիսոցկին չէ, ապրում է Եկատերինբուրգում։
թոռներ։
եղբորորդի — Կիրիլ։


== Կոչումներ ==
ՌՍՖՍՀ վաստակավոր արտիստ (1980)
Ռուսաստանի Դաշնության ժողովրդական արտիստ (2005)


== Մատենագրություն ==
Իզա Վիսոցկայան՝ Վլադիմիր Վիսոցկու մասին հիշողությունների գրքերի հեղինակն է․

«Короткое счастье на всю жизнь». — М.: Молодая гвардия, 2005, 182 с. («Библиотека мемуаров. Близкое прошлое. Малая серия») ISBN 5-235-02855-4
«С тобой… без тебя» / Воспоминaния, дневниковые зaпиcи, cтиxoтворения, фpaгмeнты пиceм. — Eкатepинбург: Южно-Уральское книжное издательствo, "Mузeй Bладимиpa Высоцкoго", 2017, 272 с., фотоил.; 1000 экз. ISBN 978-5-7688-1134-1


== Ծանոթագրություններ ==


== Գրականություն ==
Высоцкая И. К. Короткое счастье на всю жизнь. — М.: Молодая гвардия, 2005. — 182 с. — (Библиотека мемуаров: Близкое прошлое: Малая серия; Вып. 1). — ISBN 5-235-02855-4
Հունաստանի նախագահ

Հունաստանի նախագահ (հուն․՝ Πρόεδρος της Ελληνικής Δημοκρατίας, Հելլենական դեմոկրատիայի նախագահ), Հունաստանի Հանրապետության պետության գլուխ, պաշտոնական նստավայրը Աթենքի Նախագահական պալատն է։


== Լիազորություններ ==

Հունաստնի նախագահը զինված ուժերի գերագույն գլխավոր հրամանատարն է։ Մինչև 1974 թվականը նրա իրավասության շրջանակները անսահմանափակ էին, սակայն 1975 թվականին դրանք կրճատվեցին Սահմանադրությամբ։ 1986 թվականի բարեփոխումներից հետո նախագահը արարողակարգային մարմին է հանդիսանում, իսկ քաղաքական իշխանությունը փոխանցվել է վարչապետին։


== Նախագահի ընտրություններ ==
Հունաստանի նախագահը ընտրվում է խորհրդարանի կողմից (ոչ համաժողովրդական ընտրությամբ) 5 տարի ժամկետով։ Սահմանադրությա Հոդված 32 -ով նախատեսվում է, որ նախագահը պետք է ընտրվիխորհրդարանի հատուկ նստաշրջանով, իսկ ծայրահեղ դեպքում մինչև նախորդ նախագահի ժամկետի լրանալը։ Նախագահի իրավասության ժամկետը կարող է երկարացվել պատերազմի  կամ եթե նոր նախագահի ընտրությունը ժամանակին չի ավարտվել։


== Երդմնակալություն ==
Հունաստանի Հանրապետության Նախագահի պաշտոնը ստանձնելուց առաջ  նախագահը երդվում է.


== Շտանդարտներ ==

		
		


== Հունաստանի նախագահների ցանկ ==
Ցանկը ներառում է Հունաստանի նախագահներին սկսած 1828 թվականից


== Ծանոթագրություններ ==
Ջեյմս Քեյն

Ջեյմս Մ. Քեյն (անգլ.՝ James M. Cain, հուլիսի 1, 1892(1892-07-01)[…], Աննապոլիս, ԱՄՆ - հոկտեմբերի 27, 1977(1977-10-27)[…], University Park, Փրինս Ջորջս շրջան, Մերիլենդ, ԱՄՆ), դետեկտիվ ժանրի ամերիկացի գրող և լրագրող, մտնում է նուար ժանրը հիմնողների եռյակի մեջ (Ռեյմոնդ Չանդլերի և Դեշիլ Հեմմեթի հետ)։
Ծնվել է ուսուցչի և օպերային երգչուհու ընտանիքում։ Որոշել է դառնալ գրող Առաջին համաշխարհային պատերազմի տարիներին։ Աշխատել է լրագրող Բալտիմորում Baltimore American և Baltimore Sun թերթերում։ 1932-1947 թթ. գրել է սցենարներ ֆիլմերի համար, որոնք սակայն մեծ հաջողություն չէին ունենում։ Քեյնի առաջին վեպը՝ "Փոստատարը միշտ զանգում է երկու անգամ", հրատարակվել է 1934 թ. և դարձել բեսթսելլեր։
Քեյնի գրեթե բոլոր գրքերի սյուժեն զարգանում էր նույն սխեմայով. կինը գայթակղում է տղամարդուն, խենթացնում նրան, տղամարդը պատրաստ է ամեն ինչի, նույնիսկ սպանության։ Այդ սխեման, որտեղ բոլոր փորձանքները կանանցից էին, հետագայում օգտագործում էին Hardboiled ժանրի շատ գրողներ։


== Ծանոթագրություններ ==


== Արտաքին հղումներ ==
Կենսագրությունը Archived 2012-08-30 at the Wayback Machine.
Библиография(չաշխատող հղում)
Մեծ Բուլղարիա (իրրեդենտիզմ)

Մեծ Բուլղարիա (բուլղար․՝ Велика България) 1878 թվականին Բեռլինի տրակտատից հետո առաջացած քաղաքական գաղափար, համաձայն որի բուլղարաբնակ հողերը պետք է միավորվեն միասնական բուլղարական ազգային պետության ներքո։ Համաձայն գաղափարի Մեծ Բուլղարիայի մեջ պետք է մտնեն. ժամանակակից Բուլղարիան, Վարդարյան Մակեդոնիան, Էգեյան Մակեդոնիան, Արևմտյան Թրակիան, Արևելյան Թրակիան, Հյուսիսային Դոբրուջան, Տիմոշկոն, Հարավային Մորավան և Բուլղարական արևմտյան երկրամասը։ Որպես տվյալ քաղաքական գաղափարի պատմական հիմնավորում կողմնակիցները բերում են Բուլղարական առաջին և երկրորդ թագավորությունները (681 - 1394)։


== Տես նաև ==
Բուլղարիայի պատմություն
Բուլղարիայի միավորման պատերազմ
Բուլղարիայի միավորում
Բուլղարիան Առաջին համաշխարհային պատերազմում
Բուլղարիան Երկրորդ համաշխարհային պատերազմում


== Արտաքին հղումներ ==
Աշխարհաքաղաքականություն. Մեծ Բուլղարիա Archived 2010-06-10 at the Wayback Machine.
Բուլղարա-հարավսլավյան հարաբերությունները 1955 - 1980
Բուլղարիայի քարտեզը 1230 թվականին Archived 2011-06-09 at the Wayback Machine.
Աստերոիդների ցանկ (133301-133400)

Աստերոիդների ցանկ (133201-133300)  • Աստերոիդների ցանկ  • Աստերոիդների ցանկ (133401-133500)
 Աստերոիդների ցանկ (133201-133300)  • Աստերոիդների ցանկ  • Աստերոիդների ցանկ (133401-133500)
Կոբի

Կոբի (վրաց.՝ კობი), գյուղ Վրաստանում։ Գտնվում է Մցխեթ-Մթիանեթ մարզի Ղազբեգի շրջանում։


== Դիրք ==
Գտնվում է ծովի մակարդակից 1970 մետր բարձրության վրա։ Շրջկենտրոն Ստեփանծմինդայից հեռու է 20 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 3 մարդ։


== Ծանոթագրություններ ==
Կիսլայա (այլ կիրառումներ)

Կիսլայա, կարող է վերաբերել՝

Կիսլայա - գետ Ռուսաստանում, Պիժմայի վտակը
Կիսլայա - գետ Ռուսաստանում, Ցեբյուգայի վտակը
Սիրան Ավետիսյան

Սիրան Հայկի Ավետիսյան, ապրիլի 18, 1984(1984-04-18), Ստեփանակերտ, Ադրբեջանական ԽՍՀ, ԽՍՀՄ, հայ քաղաքական և պետական գործիչ, իրավաբան, ԱՀ արդարադատության նախարար։


== Կենսագրություն ==
Սիրան Ավետիսյանը ծնվել է 1984 թվականի ապրիլի 18-ին, Ստեփանակերտ քաղաքում։ 2001-2006 թթ. սովորել է Արցախի պետական համալսարանի իրավաբանական ֆակուլտետում` գերազանցությամբ։


== Աշխատանքային գործունեությունը ==
2006 թվականին աշխատել է Ստեփանակերտի թիվ 11 միջնակարգ դպրոցում և դասավանդել «Իրավունք» առարկան։ Նույն թվականին համատեղությամբ դասախոսել է «Մեսրոպ Մաշտոց» համալսարանում։
2008 թվականի հուլիսի 1-ից աշխատել է ԱՀ Գերագույն դատարանում` որպես դատավորի օգնական։
2010-2017 թթ. նշանակվել է ԱՀ դատական դեպարտամենտի անձնակազմի կառավարման և կազմակերպման բաժնի պետ։
2017-2020 թթ. զբաղեցրել է ԱՀ արդարադատության նախարարի տեղակալի պաշտոնը։
2020 թվականի հունիսի 4-ին ԱՀ նախագահի հրամանագրով նշանակվել է ԱՀ արդարադատության նախարար։


== Ծանոթագրություններ ==
Վեժարի

Վեժարի (ռուս.՝ Вежарий), գյուղ Ռուսաստանի Ինգուշեթիա հանրապետության Մալգոբեկսկի շրջանի կազմում։
Բնակչությունը 2010 թվականին գրանցված տվյալներով կազմում էր 827 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միքայել III

Միքայել III (հունվարի 9, 840, Կոստանդնուպոլիս, Բյուզանդական կայսրություն - սեպտեմբերի 25, 867(0867-09-25), Կոստանդնուպոլիս, Բյուզանդական կայսրություն), Բյուզանդիայի կայսր 842 թվականից։ Ամորիական դինաստիայից։
Բյուզանդական կայսր Թեոփիլոսի և հայազգի Թեոդորայի որդին։ Սկզբնապես թագավորել է մոր և մոր ազգակաների խնամակալությամբ։ Սպանվել է հայազգի Վասիլի դավադրությամբ, որը գահ է բարձրացել Վասիլ I անունով։ Միքայել III-ի կերպարը, հիմնականում Վասիլ I-ի ժամանակագիրների ջանքերով, սկզբնաղբյուրներում աղավաղված է։
Ակթեփե (Դիարբեքիրի գավառ)

Անվան այլ կիրառումների համար տե՛ս՝ Ակթեփե (այլ կիրառումներ)Ակթեփե, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Դիարբեքիր քաղաքից 35-36 կմ հարավ-արևելք, Բաղդադ քաղաքից 12 կմ արևելք, Բաղդադ տանող ճանապարհի վրա։
Տարածքը հարթավայրային էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ֆլոյդ շրջան (Ջորջիա)

Անվան այլ կիրառումների համար տե՛ս՝ Ֆլոյդ շրջան (այլ կիրառումներ)Ֆլոյդ շրջան (անգլ.՝ Floyd County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.329 կմ² է, բնակչությունը՝ 90.565 մարդ (2010 թ. տվյալներով)։ Շրջկենտրոնն է Հռոմ բնակավայրը։ Կազմավորվել է 1832 թ.։
Կայսր

Անվան այլ կիրառումների համար տե՛ս՝ Կայսր (այլ կիրառումներ)Կայսր (լատ.՝ caesar), միապետի տիտղոս։ Առաջացել է Հուլիոս Կեսարի անունից։ Կայսրը համազոր է եվրոպական գրականության մեջ գործածվող իմպերատորին (լատ.՝ imperātor «ղեկավար», «տիրակալ», «հրամայող»)։
Մոդեռնիզմի շրջանի Բեռլինի թաղամասեր

Մոդեռնիզմի շրջանի Բեռլինի թաղամասեր, (գերմ.՝ Siedlungen der Berliner Moderne), Բեռլինի տարբեր հատվածներում և նախկին արվարձաններում գտնվող վեց բնակավայրերի հավաքական անվանում, որոնք 2008 թվականի հուլիսից ընդգրկվել են ՅՈՒՆԵՍԿՕ-ի Համաշխարհային ժառանգությունների օբյեկտների ցանկում։
Նախագծվել և կառուցվել են 1913-1934 թվականներին ժամանակակից շենքերի մոդեռն ոճով։ Առաջին համաշխարհային պատերազմից հետո կառուցված այս վեց շրջանների՝ Բենսդորֆի, Բրիցի, Շառլոտենբուրգ-Նորդի, Պրենցլաուեր Բերգի, Ռայնիկենդորֆի և Վեդինգի բնակելի կառույցները վկայում են բնակարանաշինության նորարական նվաճումների մասին։ Իրենց պարզ և նոր ձևերով՝ բնակավայրերը կարևոր նշանակություն ունեցան 20-րդ դարի ճարտարապետության և քաղաքաշինության համար։
Բնակավայրերի նախագծման համար առաջին հերթին պատասխանատու էին Բրունո Տաուտը և Մարտին Վագները, բայց նախագծերին մասնակցում էին նաև ճարտարապետներ Հանս Շարունը, Վալտեր Գրոպիուսը և այլք։ Ժամանակակից Բեռլինի բնակավայրերից ամենահինը Ֆալկենբերգ այգի-քաղաքն է, որը նախագծվել է Տաուտի կողմից։


== Բնակարանային համալիրների ցանկ ==
Ի տարբերություն 1913-1934 թվականների Կայսերական Գերմանիայի դարաշրջանի մռայլ տների Բեռլինում կառուցվել էին ժամանակակից դարաշրջանի վեց շրջաններ.

Բենսդորֆ
Բրից
Շառլոտենբուրգ Նորդ
Պրենցլաուեր Բերգ
Ռայնիկենդորֆ
ՎեդինգԼուսավոր, ընդարձակ, լավ նախագծված բնակարաններն իրենց խոհանոցներով, լոգարաններով և պատշգամբներով դարձել են քաղաքային կյանքի մի երևույթ, որը հեղափոխություն է կատարել բնակարանաշինության ոլորտում։


== Գրականություն ==
Jörg Haspel, Annemarie Jaeggi: Siedlungen der Berliner Moderne. Deutscher Kunstverlag, München 2007, ISBN 978-3-422-02091-7.
Landesdenkmalamt Berlin im Auftrag der Senatsverwaltung für Stadtentwicklung Berlin (Hrsg.), Winfried Brenne (Projektleitung): Siedlungen der Berliner Moderne. Nominierung zur Aufnahme in die Welterbeliste der UNESCO. Braun Verlagshaus, Berlin 2007, ISBN 3-938780-20-7.


== Արտաքին հղումներ ==
Берлинские кварталы эпохи модернизма Archived 2020-06-22 at the Wayback Machine.
Центр всемирного наследия


== Ծանոթագրություններ ==
Ինարկի

Ինարկի (ռուս.՝ Инарки), գյուղ Ռուսաստանի, Ինգուշեթիա հանրապետության Մալգոբեկսկի շրջանի կազմում։
Բնակչությունը 2010 թվականին գրանցված տվյալներով կազմում էր 5853 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վաղ քրիստոնեություն

Վաղ Քրիստոնեությունը, քրիստոնեության առաջացման և զարգացման սկզբնական շրջանը։


== I դար ==
Քրիստոնեությունը սկզբնապես դիտվում էր որպես Հուդայականության աղանդ, այնուհետև կրոն, որն առաջացել էր Հուդայականությունից։ Սկզբից ևեթ քրիստոնեությունն ընդունել է հուդայական Աստվածաշունչը՝ Թանախը՝ որպես Սուրբ գիրք։ Հենց տարածման առաջին իսկ շրջանից ակնհայտ երևում է առաջին քրիստոնյաների և հրեաների վատ հարաբերությունները։ Երբեմն հենց վերջիններն են հրահրել Հռոմեական իշխանություններին հալածանքներ սկսել ընդդեմ եբրայեցիների։


== Ծանոթագրություններ ==
(Everything I Do) I Do It for You

«(Everything I Do) I Do It for You», կանադացի երգիչ, կիթառահար և երգահան Բրայան Ադամսի երգը, որը թողարկվել է 1991 թվականի հունիսի 18-ին «Ռոբին Հուդ։ Գողերի արքայազնը» ֆիլմի սաունդթրեքից։ Երգի հեղինակներն են Բրայան Ադամսը, Մայքլ Քեյմենը, Ռոբերտ Ջոն «Մաթ» Լանգը, իսկ պրոդյուսերն է Ռոբերտ Ջոն «Մաթ» Լանգը։ Համացանցում տեսահոլովակի դիտումների թիվը գերազանցել է 200 միլիոնը, իսկ Միացյալ Նահանգներում սինգլի վաճառքը գերազանցել է 4 միլիոնը։ 1992 թվականին երգն արժանացել է «Գրեմմի» մրցանակին Best Song Written for Visual Media անվանակարգում, ինչպես նաև առաջադրվել է մի շարք այլ մրցանակների, այդ թվում՝ «Օսկարի» Ֆիլմի լավագույն երգ անվանակարգում։


== Պատմություն ==
«(Everything I Do) I Do It for You» երգը ռեկորդ է սահմանել Մեծ Բրիտանիայի հիթ-շքերթի առաջին հորիզոնականում գտնվելու ժամանակով՝ 16 շաբաթ գլխավորելով UK Singles Chart հիթ-շքերթը 1991 թվականին։ Երգը նաև 7 շաբաթ զբաղեցրել է ամերիկյան Billboard Hot 100 հիթ-շքերթի առաջին հորիզոնականը և 9 շաբաթ կանադական Canadian Singles Chart հիթ-շքերթի առաջին հորիզոնականը։ Billboard ամսագիրը երգը տեղադրել է 1991 թվականի ամփոփիչ հիթ-շքերթի № 1 հորիզոնականում։ Աշխարհում վաճառվել է սինգլի ավելի քան 15 մլն օրինակ, և այն ընդգրկվել է բոլոր ժամանակների համաշխարհային բեսթսելլերների ցանկում։
Երգի պաշտոնական երաժշտական ​​տեսահոլովակը բեմադրել էր Julien Temple-ը։ Համերգային տեսահոլովակը նկարահանվել է Andy Morahan-ի կողմից։
Բրայան Ադամսը, Մայքլ Քեյմենը և Ռոբերտ Ջոն Լանգն արժանացել են Grammy Award for Best Song Written Specifically for a Motion Picture or Television մրցանակի որպես համահեղինակներ և առաջադրվել Գրեմմի մրցանակի «Տարվա լավագույն ձայնագրություն» անվանակարգում «Գրեմմիի» 34-րդ մրցանակաբաշխության ժամանակ։ Այն ներկայացվել է նաև «Օսկար» մրցանակի Ֆիլմի լավագույն երգ անվանակարգում, սակայն զիջել է «Beauty and the Beast» երգին։


== Հիթ-շքերթներ ==


=== Շաբաթական հիթ-շերթներ ===


=== Տարեվերջյան հիթ-շքերթներ ===


=== Հավաստագրումներ ===


== Ծանոթագրություններ ==


== Արտաքին հղումներ ==
 «(Everything I Do) I Do It for You»
Պոիբրենե

Պոիբրենե (բուլղար․՝ Поибрене), գյուղ Բուլղարիայի Պազարջիկի մարզի Պանագյուրիշտե համայնքում։


== Աշխարհագրություն ==
Պոիբրենե գյուղը գտնվում է Պազարջիկի մարզի հյուսիս-արևմուտքում՝ Տոպոլնիցա գետի ձախ ափին, ծովի մակարդակից 416 մետր բարձրության վրա։ Գյուղը զբաղեցնում է 108 կմ տարածք և Սրեդնա Գոռայից բաժանվում է Պոիբրենե լեռնանցքով։ Մոտակա գյուղերն են Օբորիշտե՝ 9 կմ հեռավորության վրա դեպի արևելք, Բելիցա՝ 13 կմ հեռավորության վրա դեպի արևմուտք և Պետրիչ՝ 14 կմ դեպի հյուսիս հեռավորության վրա։
Մայրաքաղաք Սոֆիայից այստեղ են ժամանում երեք ավտոբուսներ, իսկ Պանագյուրիշտեից՝ 5:
Գյուղի մոտակայքում Տոպոլնիցա ջրամբարի կառուցման աշխատանքները սկսվել են 1948 թվականին և որոշ տարածքներ մնացել են ջրի տակ։ 
1972 թվականին գյուղի մոտ հայտնաբերվել է 610 մետր խորությամբ 42 °C ջերմությամբ հանքային աղբյուր։
Գյուղն ունի երեք խանութ, ռեստորան, սրճարաններ, փոքրիկ հյուրանոց։ Կա սպա կենտրոնի, էկո տուրիզմի, ձկնորսության և որսորդության պոտենցիալ։


== Դեմոգրաֆիա ==
Բնակչությունը ըստ տարեթվերի


== Հանրային կառույցներ ==
Գյուղապետարան
Մշակույթի տուն (Չիտալիշտե)։ Առաջին չիտալիշտեն Պոիբրենեում կառուցվել է 1885 թվականին և անվանվել է «Զդրավեց»։ Այժմ այն տեղակայված է ժամանակակից ֆունկցիոնալ կառույցում և ներառում է գրադարան, ժողովրդական երգ ու պարի խումբ, կինո, թատրոն և ինտերնետ սրահ։
Գյուղի եկեղեցին կառուցվել է 1830 թվականին։
135 աշակերտ ունեցող դպրոց և մանկապարտեզ


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Բնակչության վիճակագրություն (բուլղ.)
Ղասոքյուրդասի

Ղասոքյուրդասի, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Պատարա Դմանիսի

Պատարա Դմանիսի (վրաց.՝ პატარა დმანისი), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Դիրք ==
Գյուղը գտնվում է ծովի մակարդակից 900 մետր բարձրության վրա։ Շրջկենտրոն Դմանիսից հեռու է 20 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 116 մարդ։


== Ծանոթագրություններ ==
Սպիտակ սար

Սպիտակ սար, լեռ է Գողթն գավառում, Մեսրոպավան գյուղից 3-4 կմ հյուսիս-արևելք։ Ալպյան բուսականությամբ հարուստ լեռ է և ծովի մակարդակից բարձր է 3497 մ։


== Գրականություն ==
Ա. Այվազյան,  Նախիջևան. բնաշխարհիկ պատկերազարդ հանրագիտակ։
Շիպիոնե Պուլցոնե

Շիպիոնե Պուլցոնե (իտալերեն՝ Scipione Pulzone, հայտնի է նաև որպես Իլ Գայետանո, 1550[…] կամ 1544, Գաետա, Լատինա, Լացիո, Իտալիա - փետրվարի 1, 1598(1598-02-01), Հռոմ, Պապական մարզ), իտալական ուշ վերածննդի նեապոլցի նկարիչ։ Նրա աշխատությունները տարբերվում էին այդ ժամանակների գերիշխող մաներիզմի ուղղությունից։ Նա ակտիվ գործունեություն է ծավալել հատկապես Հռոմում, չնայած աշխատել է նաև Նեապոլում և Ֆլորենցիայում։ Կարծիք կա, որ նա աշակերտել է Յակոպինո դել Կոնտեի մոտ Հռոմում։
Առավել հայտնի է իր դիմանկարներով։ Նա նկարել է Հռոմի պապ Գրիգոր XIII-ին, կարդինալ Ֆրանչեսկո դե Մեդիչիին, Տոսկանիայի հերցոգին և Էլեոնոր դե Մեդիչիին։ Նրա վրձնին են պատկանում նաև Սան Սիլվեստրոյի՝ Մտահոգություն առաքյալների հետ և Սանտա Մարիայի՝ Խաչելություն կտավները։
Պուլցոնեի Աստվածային նախախնամության Մայրը ստեղծվել է մոտավորապես 1580-ական թվականներին։


== Կենսագրություն ==
Ծնվել է 1550 թվականին, Գաետայում։ Վարժվելով Յակոպինո դել Կոնտեի մոտ՝ Պուլցոնեն դարձավ 16-րդ դարի հռոմեացի լավագույն նկարիչներից մեկը։ Նրա աշխատանքներից շատերը, հատկապես՝ կրոնական ուղղվածություն ունեցողնեը, ոգեշնչված էին Գիրոլամո Սիցոլանտե դա Սերմոնետայի ուղղությունից։ Նրա դիմանկարներն աչքի են ընկնում իրենց հստակությամբ՝ համապատասխանելով բարձրաշխարհիկ որակական չափանիշներին։ Պուլցոնեն աշխատել է Նեապոլի և Ֆլորենցիայի պալատներում, ինչպես նաև Հռոմում, որտեղ նա նկարել է Պիուս V-ի և Գրիգոր XIII-ի դիմանկարները։
Պուլցոնեն մահացել է 1598 թվականին, Հռոմում։


== Ծանոթագրություններ ==


== Արտաքին հղումներ ==
Bryan Michael (1889)։  Walter Armstrong & Robert Edmund Graves, ed.։ Dictionary of Painters and Engravers, Biographical and Critical։ II L-Z։ York St. No. 4, Covent Garden, London; Original from Fogg Library, Digitized May 18, 2007: George Bell and Sons։ էջ 328 
Domenico Sedini, Scipione Pulzone Archived 2016-03-04 at the Wayback Machine., online catalogue Artgate by Fondazione Cariplo, 2010, CC BY-SA (source for biography)
Freedberg Sydney J. (1993)։ «Painting in Italy, 1500–1600»։ Pelican History of Art։ Penguin Books։ էջեր 660–664 
Orazio and Artemisia Gentileschi, a fully digitized exhibition catalog from The Metropolitan Museum of Art Libraries, which contains material on Scipione Pulzone (see index)
Illustration of Scipione Pulzone's The Lamentation at the Metropolitan Museum of Art
Չապաևի հրապարակ (Սամարա)

Չապաևի հրապարակ (ռուս.՝ Площадь Чапаева), հրապարակ Սամարայի Լենինյան շրջանում։ Հրապարակը ձևավորվել է Կույբիշև, Ֆրունզե, Վիլոնովսկի, Շոստակովիչ (նախկինում՝ Աշխատավորի) փողոցներով։ Հրապարակի մոտ է գտնվում Ստրուկովսկի այգին, հրապարակում է տեղակայված 
Սամարայի դրամատիկական թատրոնը։


== Հուշահամալիր ==
Չապաևի անվան հրապարակում 1932 թվականին կառուցվել է Չապաևի բազմաֆիգուր հուշարձանը, որի բարձրությունը 10 մետր է, չափերը՝ 17x22 մետր։
Հուշարձանի հեղինակն է քանդակագործ Մատվեյ Մանիզերը։ Հուշարձանի կրկնօրինակը կարելի է տեսնել Սանկտ-Պետերբուրգում՝  Սեմյոն Բուդյոննիի անվան կապի ռազմական ակադեմիայի դիմացի հրապարակում։


== Գերեզմանոց ==

Հրապարակում է թաղված 1917 թվականի նոյեմբերի 30-ին սպանված խողովակի գործարանի աշխատկից Միխայիլ Ստեպանովը, որը հսկում էր հեղափոխական կոմիտեի շենքը (Ֆրունզեի փողոց 167, այժմ` Սամարայի մշակույթի ինստիտուտի շենք)։ Դեկտեմբերի 26-ին եղբայրական գերեզմանում են թաղվել նույն շենքի նկուղում ահաբեկչության հետևանքով զոհված ութ կարմիրգվարդիականները, ինչպես նաև Օրենբուրգի շրջանում տեղի ունեցած մարտերում զոհված կարմիրգվարդիական Ի. Բուլատովը։
1921 թվականի օգոստոսի 16-ին հրապարակում թաղվեց Չեկայի տրանսպորտի ղեկավար Ա. Ֆ. Սիլինը, որը մահացել է Բուզուլուկի շրջանում ավազակախմբի լիկվիդացիայի ժամանակ։ 1922 թվականի հունվարին հուղարկավորվել են երկու չեկիստներ՝ Ս. Սոլլոգուբովն ու Վ. Սեմյոնով-Յակովլևը, ովքեր սպանվել են ապստամբների կողմից։
Գերեզմանոցները գտնվում են Մշակույթի ինստիտուտի շենքի և Չապաևի հուշարձանի միջև։


== Տրանսպորտ ==
Հրապարակին մոտ գտնվող հասարակական տրանսպորտ՝

ավտոբուս
«Ստրուկովսկի այգի/ Կրասնոարմեյսկայա/Արհմիությունների տուն» Կույբիշև փողոցի վրա
«Սպաների շրջանային տուն» Շոստակովիչ փողոցի վրա (նախկինում՝ Աշխատավորի)
«Ֆրունզեի փողոց» Կրասնոարմեյսկայա փողոցի վրա
տրամվայ կանգառ «Ֆրունզեի փողոց» 1, 3, 5, 15, 16, 20 երթուղիներՍահմանված երթուղիների որոշակի փորձեր կան Շոստակովիչ փողոցով երթևեկելու համար, սակայն Սամարայի տրանսպորտի վարչությունից պաշտոնական թույլտվություն չեն ստացել։


== Ծանոթագրություններ ==


== Արտաքին հղումներ ==
Площадь Чапаева на сервисе Яндекс.Панорамы.
Площадь им. Василия Чапаева 3D-панорама Краеведческий портал «Самарская губерния. История и Культура»
Ցեղասպանություն. Ոճրագործություն ընդդեմ մարդկության. Ակնարկներ և փաստեր

Ցեղասպանություն. Ոճրագործություն ընդդեմ մարդկության. Ակնարկներ և փաստեր (անգլ.` "Genocide. Crime against Humanity. Essays and Documents"), հայերի ցեղասպանությանը նվիրված «Արմինյըն ռևյու» եռամսյա հանդեսի հատուկ թողարկում (1984, հ. 37, N1)։ Համարում տեղ են գտել ամերիկյան գիտնականներ Իրվինգ Լյուիս Հորովիցի «Ցեղասպանությունը և սոցիալական տեսության վերականգնումը. հավաքական մահվան բացառիկության վերաբերյալ գիտական դիտարկումների արդյունքները», Ջեյմս Ռեյդի «Հայերի ցեղասպանությունը օսմանյան և թուրքական պատմագրության մեջ», Արմեն Հայրապետյանի «Ռասայական խնդիրներն ու հայերի ցեղասպանությունը. Պետական դեպարտամենտի դոսյեն», Արմեն Հովհաննիսյանի «Միացյալ Նահանգների հետախուզությունն ու Հայկական հարցը 1917-1919 թթ.։ Արխիվային փաստաթղթեր» հոդվածները։ Հավելվածն ամփոփում է 30 փաստաթղթեր, այդ թվում՝ 1915-18 թթ. ողբերգական իրադարձությունների վկա ամերիկյան ու եվրոպական միսիոներների հաղորդումները ԱՄՆ-ի հետախուզական ծառայություններին։
Ժողովածուի թողարկման խմբագիրն է Ժ. Լիպարիտյանը։ Խմբագրական խորհրդի մեջ են մտել Ռ. Հովհաննիսյանը, Ռ. Միրաքը, Ա. Աթամյանը և ուրիշներ։
Բուլղարիայի հյուսիսարևմտյան տարածաշրջան

Հյուսիսարևմտյան տարածաշրջան (բուլղար․՝ Северо-Западен регион), Բուլղարիայի վեց տարածաշրջաններից մեկը, որը գտնվում է երկրի արևելյան մասում։ Վարչական կենտրոնը Պլևեն քաղաքն է։


== Տես նաև ==
Բուլղարիայի վարչական բաժանում


== Ծանոթագրություններ ==
Թիավարություն

Թիավարություն,  ջրային սպորտաձև։ Լինում է 2 տեսակ՝ թիակալ ունեցող մակույկներով և անթիակալ մակույկներով։ 
Առաջինին պատկանում են ակադեմիական, ծովային բազմաթի մակույկներով, ժողովրդական նավակներով թիավարությունները, երկրորդին՝ բայդարկաներով և կանոեներով թիավարությունը, ջրային սլալոմը։ Առավել տարածված են ակադեմիական թիավարությունը և բայդարկայով ու կանոեներով թիավարությունը։ 
Ակադեմիական թիավարությունը լինում է 2 ձևի՝ զուգադիր թիակներով թիավարություն, երբ յուրաքանչյուրը թիավարում է զուգահեռ դրված 2 թիակով և հակադիր թիակներով թիավարություն, երբ յուրաքանչյուրը թիավարում է իրար հակադիր դրված մեկական թիակով։ 


== Մակույկների տեսակները ==
Մակույկները լինում են՝

զուգադիր՝ մեկտեղանոց, երկտեղանոց, չորստեղանոց՝ առանց ղեկորդի և ղեկորդով,
հակադիր՝ երկտեղանոց, չորստեղանոց առանց ղեկորդի և ղեկորդով,
ութտեղանոց՝ ղեկորդով։Մրցումները կատարվում են ուղիղ տրասայում, 200 մ (տղամարդկանց համար), 1000 մ (կանանց), 1500 մ (պատանիների և 800 մ (աղջիկների) տարածություններում։ 


== Պատմություն ==
Ակադեմիական թիավարությունը սկիզբ է առել Մեծ Բրիտանիայում, առաջին մրցումներն անցկացվել են 1920–ական թվականներին։ Հայաստանում ակադեմիական թիավարությամբ զբաղվել են 1973 թվականից։ 1975 թվականից հայ թիավարողները մասնակցում էին ԽՍՀՄ Ժողովուրդների սպարտակիադային։ 1976 թվականին Մոսկովյան մեծ ռեգատայում Ռ. Հարությունյանը գրավել է 1-ին տեղը։ Հայաստանում ներկայումս գործում է թիավարության մասնագիտացման մարզադպրոց։ 1967 թվականին Երևանի ֆիզկուլտուրայի պետական ինստիտուտում (այժմ՝ Ֆիզիկական կուլտուրայի հայկական պետական ինստիտուտ) բացվել է թիավարության մասնագիտացման բաժին։
Թիավարություն բայդարկայով ու կանոեով, ընդգրկում է անթիակալ սպորտային թիավարության 4 ինքնուրույն ձև, հարթ մրցարշավ և սլալոմ բայդարկաներով, հարթ մրցարշավ և սլալոմ կանոեով։ Զարգացել է 19-րդ կեսին։ 1924-ին հիմնվեւ է բայդարկայով ու կանոեով թիավարության միջազգային ֆեդերացիան (ԻԿՖ)։ Հայաստանում բայդարկայով և կանոեով թիավարությամբ զբաղվում են 1955-ից։ Հայ թիավարողներից հայտնի են Հ. Ֆերանյանը, Թ. Հակոբյանը և մարզիչ Լ. Ոսկանյանը։
(7957) Անտոնելլա

(7957) Անտոնելլա (անգլ.՝ Antonella), աստերոիդ աստերոիդների հիմնական գոտում։ Հայտնաբերվել է 1994 թվականի հունվարի 17-ին Անդրեա Բոատինիի և Մաուրա Տոմբելիի կողմից Սիմա Էկարում։
Միջին հեռավորությունը Արեգակից կազմում է 2,773169 ա. մ., առավելագույնը մոտենում է 2,46 ա. մ. հեռավորության վրա և հեռանում 3,0863 ա. մ.։ Արեգակի շուրջ մեկ ամբողջական պտույտ է կատարում 1686,8 երկրային օրվա ընթացքում, իր ուղեծրով շարժվելով միջինում 0,213422 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7957) Անտոնելլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (6801-6900)

Աստերոիդների ցանկ (6701-6800)  • Աստերոիդների ցանկ  • Աստերոիդների ցանկ (6901-7000)
 Աստերոիդների ցանկ (6701-6800)  • Աստերոիդների ցանկ  • Աստերոիդների ցանկ (6901-7000)


== Աղբյուր ==
«Discovery Circumstances: Numbered Minor Planets (5001)-(10000)»։ www.minorplanetcenter.net
Քիթի Քիելանդ

Քրիսթիանա (Քիթի) Լանգե Քիելանդ (նորվ.՝ Kitty Lange Kielland, հոկտեմբերի 8, 1843(1843-10-08)[…], Սթավանգեր, Նորվեգիա - հոկտեմբերի 1, 1914(1914-10-01)[…], Քրիստիանիա, Նորվեգիա), նորվեգացի նկարչուհի, բնանկարի ժանրի կարկառուն ներկայացուցիչ։


== Կենսագրություն և ստեղծագործական կյանք ==
Քիթի Քիելանդը ծնվել է 1843 թվականի հոկտեմբերի 8-ին նորվեգական Սթավանգեր քաղաքում։ Մեծացել է ունևոր ընտանիքում։ Նորվեգացի բանաստեղծ Ալեքսանդր Քիելանդի ավագ քույրն է։ Մանկության տարիներից սկսել է զբաղվել նկարչությամբ ու գեղանկարչությամբ։
1873 թվականին Քիթին ուղևորվում է դեպի Գերմանիա՝ Կարլսրուե, որտեղ մասնավոր դասեր է վերցնում բնանկարիչ Հանս Գուդեից։ Վերջինիս արվեստից ներշնչվելով Քիթի Քիելանդը սկսում է նկարել ռեալիզմի ժանրով, չնայած որ ուշ շրջանի աշխատանքներում նկատվում են իմպրեսիոնիզմի տարրեր։ Երկու տարվա ուսումնառության շրջանում Քիթին մեծ վարպետություն ձեռք բերեց։ 1875 թվականին նա տեղափոխվում է Մյունխեն, որտեղ այդ տարիներում գտնվում էր նորվեգացի նկարիչների գաղութ-հավաքատեղին։ Այս քաղաքում նա ծանոթանում է նկարիչ Հերման Բայշի հետ, ծանոթանում ֆրանսիական ռեալիստական արվեստին։ Նրա վրա մեծ ազդեցություն է թողնում նաև նորվեգացի նկարիչ Էլիֆ Պետերսենը, ով այդ տարիներին Մյունխենում էր բնակվում։ Քիելանդը Մյունխենում է ապրում ու աշխատում ընդհուպ մինչև 1878 թվականը։
1878 թվականին Քիթի Քիելանդը մեկնում է Ֆրանսիա՝ Փարիզ, որտեղ կազմակերպվում է նրա ցուցահանդեսը։ Այստեղ ընկերանում է նկարիչ-բնանկարիչ Լեոն Փելուզի հետ, որն ապրում էր Սերնե լա Վիլ կոմունայում։ Քիելանդը մնում է Փարիզում մինչև 1889 թվականը։ Ավելի ուշ վերադառնում է հայրենիք։ 19-րդ դարավերջին մասնակցում է ֆեմինիստական շարժմանը։
Կյանքի վերջին տարիներին ստեղծել է փոքրիկ չափերի կտավներ։ Տառապել է ծերունական մարազմով։
Քիթի Քիելանդն իր մահկանացուն կնքել է 1914 թվականի հոկտեմբերի 1-ին՝ յոթանասուն տարեկան հասակում՝ Օսլոյում։


== Պատկերասրահ ==

		
		
		


== Ծանոթագրություններ ==


== Գրականություն ==
Kitty Kielland. In: Allgemeines Künstlerlexikon (AKL), Band 80, Walter de Gruyter GmbH, Berlin/Boston, 2013, ISBN 978-3-11-023183-0, S. 214f.
Kitty Kielland. In: A. Kielland: Familien Kielland, 1897, S. 87.
Kitty Kielland. In: A. Aubert: Die norwegische Malerei im XIX. Jahrhundert, Leipzig 1910, S. 35f., 42, 67f.
Kitty Kielland. In: J. Thiis: Norske malere og billedhuggere, Bergen 1904/1905, I S. 185, 311; II S. 311ff., 388.
Kitty Kielland. In: A. Dresdner: Schwedische und norwegische Kunst, Breslau 1924, S. 71 und 80.


== Արտաքին հղումներ ==
Digitalt museum: Kitty Kielland.  Besøkt 13. april 2012.
Verk av Kitty Kielland hos fotoarkiv ovaering.no
Կանդելա (Ապուլիա)

Անվան այլ կիրառումների համար տե՛ս՝ Կանդելա (այլ կիրառումներ) Կանդելա (իտալերեն՝ Candela), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 2755 մարդ, բնակչության խտությունը կազմում է 28 մարդ/կմ²։ Զբաղեցնում է 96 կմ² մակերես։ Փոստային ինդեքս՝ 71024, հեռախոսային կոդ՝ +39 0885։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0885 653669
Էլեկտրոնային փոստ՝ comunecandela@isnet.it
Պաշտոնական կայք՝ http://www.comune.candela.fg.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ավետիս Գրիգորյան

Ավետիս Լևոնի Գրիգորյան (ապրիլի 12, 1948(1948-04-12), Լենինական, Հայկական ԽՍՀ, ԽՍՀՄ - մայիսի 15, 1992(1992-05-15)), հայ ազատամարտիկ։


== Կենսագրություն ==
Ծնվել է 1948 թվականի հունիսի 18-ին Լենինական (այժմ՝ Գյումրի) քաղաքում։ Տեղի Պ.Դուրյանի անվան միջնակարգ դպրոցն ավարտելուց հետո բարձրագույն կրթություն ստանալու նպատակով մեկնել է Մոսկվա, ընդլայնել հետաքրքրությունների շրջանակն ու կայուն գիտելիքներ ձեռք բերել։ Ամուսնանալուց հետո 1988 թվականին ընտանիքով տեղափոխվել է Ստեփանակերտ և անմիջապես հայտնվել Արցախյան ազգային-ազատագրական պայքարի հորձանոտում։ Ընդհատակյա լայն գործունեություն է ծավալել, որը սաֆոնովականների կողմից աննկատ մնալ չէր կարող. ձերբակալվել ու Նովոչերկասկի կալանավայր է տեղափոխվել։ Երբ սկսվել են մարտական գործողությունները՝ նա կրկին Ստեփանակերտում էր (1992-ից քաղաքի պարետն էր), և մասնակցել է Կրկժանի, Քարին տակի, Մալիբեկլուի, Խոջալուի, Շուշիի համար մղված մարտերին։
Զոհվել է 1992 թվականի մայիսի 15-ին, Շուշիի շրջանում։ Հետմահու պարգևատրվել է Արցախի Հանրապետության «Արիության համար» և «Շուշիի ազատագրման համար» մեդալներով։ Ամուսնացած էր, ունի երեք երեխա։ Հանգչում է Ստեփանակերտի քաղաքային գերեզմանատանը։


== Ծանոթագրություններ ==
Հայոց ցեղասպանության հուշարձան (Օրեբրո, Շվեդիա)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, Հայոց ցեղասպանության զոհերի հիշատակին նվիրված առաջին հուշարձանը Շվեդիայում։


== Պատմություն ==
Հուշարձանը նվիրված է 1915 թվականի Հայոց Ցեղասպանության զոհերի հիշատակին։ Տեղադրվել է 2015 թվականի մայիսի 29-ին Շվեդիայի Օրեբրո քաղաքում Հայոց ցեղասպանության 100-րդ տարելիցի միջոցառումների շրջանակում։ Հուշարձանի վրա հայերեն, արամերեն, հունարեն և շվեդերեն գրված է. «Մենք երբեք չենք մոռանա»։
Հուշարձանի բացման միջոցառմանը մասնակցել են նահանգային և քաղաքային իշխանությունների ներկայացուցիչներ, դիվանագետներ, լրագրողներ, հայ և ասորական համայնքների անդամներ։ Ելույթներով հանդես են եկել Շվեդիայում գտնվող Ասորի ուղղափառ եկեղեցու առաջնորդ Մար Իգնատիոս Աֆրամ 2-րդը, Շվեդիայում ՀՀ դեսպան Արտակ Ապիտոնյանը, Օրեբրոյի նահանգապետ Մարիա Լարսոնը, քաղաքային խորհրդի նախագահ Ագնետա Բլոմը։


== Ծանոթագրություններ ==
Մ.թ.ա. 448


== Դեպքեր ==


== Ծնունդներ ==


== Մահեր ==
Շատել Մոնտան

Շատել Մոնտան (ֆր.՝ Châtel-Montagne), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Լը Մայե դե Մոնտան կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03066։


== Բնակչություն ==
Համայնքի բնակչությունը 2008 թվականին կազմում էր 419 մարդ։


== Տնտեսություն ==
2007 թվականի տվյալներով 228 աշխատունակ տարիքի մարդկանցից (15-64 տարեկան) 152-ը տնտեսապես ակտիվ էին, 76-ը անգործունակ (ակտիվության ցուցանիշը 66,7 %, 1999 թվականին եղել է՝ 59,8 %)։ 152 աշխատունակ բնակիչներից 137-ը աշխատում էին (81 տղամարդ և 56 կին), անաշխատանք էին 15-ը (10 տղամարդ և 5 կին)։ 76 անգործունակ մարդկանցից 11-ը աշակերտներ կամ ուսանողներ են, 40-ը թոշակառու, 25-ը անաշխատունակ էին այլ պատճառներով։


== Պատկերասրահ ==


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Շատել Մոնտան» (ֆրանսերեն)։ Արխիվացված օրիգինալից 2012-09-26-ին։ Վերցված է 2012-6-23 
«Շատել Մոնտան» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Բորովլևո (գյուղ, Վելիժսկի շրջան)

Բորովլևո (ռուս.՝ Боровлево), գյուղ Ռուսաստանի Սմոլենսկի մարզի Վելիժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Where’s George?

Where’s George? (անգլ. թարգմանաբար՝ «Որտե՞ղ է Ջորջը»), կայք, որը ստեղծվել է ամերիկյան թղթադրամների շարժին հետևելու համար։ Դրա հիման վրա բացվել են բազմաթիվ նմանատիպ կայքեր, և այն օգտագործվել է ԱՄՆ-ում սովորական մարդկանց ճանապարհորդությունների առնվազն մեկ ուսումնասիրության մեջ։ 2023 թվականի հունվարի 26-ի դրությամբ համակարգը հետևել է 312 811 615 թղթադրամների տեղաշարժին։


== Նկարագրություն ==
Կայքի անունը ԱՄՆ-ում հայտնի մանկական Where's Wally? (անգլ. թարգմանաբար՝ «Որտե՞ղ է Ուոլին» գրքերի շարքի անվան նմանակումն է։ Այդ գրքում երեխային խնդրում են նկարում գտնել կերպարին՝ Ուոլիին, բազմաթիվ մարդկանց և առարկաների մեջ։ Որպես Ջորջ, որին կայքն առաջարկում է «գտնել», նկատի առնվում Ջորջ Վաշինգտոնը (անգլ.՝ George Washington), որը պատկերված է 1-դոլարանոց թղթադրամի վրա։ Կայքը նաև հետևում է 2-, 5-, 10-, 20-, 50- և 100-դոլարանոց թղթադրամներին։ Համակարգում ամենատարածվածն են 1 դոլար և 20 դոլար անվանական արժեքով թղթադրամները։ Կայքն այլ նպատակ չունի, քան փողի տեղաշարժին հետևելը, սակայն դրա որոշ օգտատերեր սիրում են հետևել հետաքրքիր «բինգո» երթուղիներին։ «Բինգոյի» օրինակներ են թղթադրամների գրանցումները բոլոր 50 նահանգներում կամ բոլոր 12 դաշնային բանկերի թղթադրամների գրանցումները։

Շատ թղթադրամներ, մեկ անգամ մուտք գործելով համակարգ, այլևս չեն հայտնվում այնտեղ։ Կայքի ռեկորդը պատկանում է 1-դոլարանոց մի թղթադրամի, որը 18 անգամ նշվել է կայքում։ Թղթադրամի կրկնակի պիտակավորման հնարավորությունները մեծացնելու համար օգտատերերը կարող են թղթադրամների վրա դնել կայքը դիտելու հրավերով կնիքներ։ Այնուամենայնիվ, կայքը չի խրախուսում թղթադրամի վնասումը. այն ստեղծողը 1999 թվականին տված հարցազրույցում ասել է, որ անվտանգության ծառայությունն ավելի կարևոր անելիքներ ունի, քան նման կնիքների դեմ պայքարելը։ 2000 թվականին կայքը փակվել է այդպիսի կնիքներ վաճառելու համար, քանի որ պարզվել է, որ գործողությունը եղել է անօրինական գովազդ թղթադրամների վրա, որն արգելված է 18 USC § 475-ով։
Կայքը 1998 թվականի դեկտեմբերին գործարկել է տվյալների բազայի խորհրդատու Հենք Էսկինը (անգլ.՝ Hank Eskin) Բրուքլինում (Մասաչուսեթս)։


== Ծանոթագրություններ ==
Գոմեծարի (Դուշեթի շրջան)

Գոմեծարի (վրաց.՝ გომეწარი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1480 մետր բարձրության վրա։ Շրջկենտրոն Դուշեթից հեռու է 41 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 68 մարդ։


== Ծանոթագրություններ ==
Վերջավորություն

Վերջավորություն, ձևակազմական երկրորդական ձևույթներ, բառի հիմքի վերջից ավելացող մասնիկներ, որոնք արտահայտում են բառի քերականական իմաստները՝ կազմելով բառաձևեր (սար-սարի-սարից-սարով-սարում, գրեմ-գրես-գրի)։ Վերջավորությունների մի մասն արտահայտում է միայն մեկ, մյուսը՝ մեկից ավելի քերականական իմաստներ։ Այսպես, սարերին, ծառերին ձևերի վերջավորություններն են եր, ի, ն, որոնցից առաջինն արտահայտում է հոգնակի թվի, երկրորդը՝ տրական հոլովի, երրորդը՝ որոշյալության քերականական իմաստ, այսինքն՝ յուրաքանչյուրն արտահայտում է միայն մեկ քերականական իմաստ։ Ընդհակառակը, կատարիր, գրի՛ր, գործի՛ր ձևերի իր վերջավորությունն արտահայտում է և՝ բայական խոսքիմասային իմաստ, և՝ հրամայական եղանակի, եզակի թվի, երրորդ դեմքի քերականական իմաստներ, որոնք հաճախ կարող են արտահայտվել նաև առանց ձևականորեն առկա որևէ վերջավորության։ Այսպես, սեռական, տրական, բացառական, գործիական և ներգոյական հոլովներն արտահայտվում են հատուկ վերջավորություններով, իսկ ուղղական հոլովը՝ առանց վերջավորության, ինչպես՝ ծով-ծովի-ծովից-ծովով-ծովում, քաղաք-քադաքի-քաղաքից-քաղաքով-քադաքում և այլն։ Կամ որոշյալ առումն արտահայտվում է ը և ն վերջավորություններով՝ ծառը, առուն, իսկ անորոշ առումը՝ առանց վերջավորության՝ ծառ, առու։ Ընդունված է ասել, որ այսպիսի դեպքերում քերականական իմաստն արտահայտված է զրո կամ բացասական վերջավորությամբ։ Վերջինս քերականական իմաստի արտահայտիչ է դառնում միայն հարաբերակից ձևերի համակարգում։ Վերջավորության բացակայությունը յուրահատուկ ձև է և հակադրվում է վերջավորություններ ունեցող ձևերին։ Վերջավորությունից ավելի լայն է թեքույթ հասկացությունը։
Գարասար

Գարասար, Կարասար, լեռ Հայկական լեռնաշխարհում, Վանա լճի հարավ-արևելքում, Չուխի լեռնահամակարգում։ Ձգվում է հարավից հյուսիս ուղղությամբ։ Նրա լանջերից է սկիզբ առնում Խոշաբ գետը։


== Ծանոթագրություններ ==
Ալեքսանդր Նաումով

Ալեքսանդր Ռուդոլֆովիչ Նաումով (ռուս.՝ Александр Рудольфович Наумов, նոյեմբերի 30, 1966, Բույ), ռուս քիմիկոս, քիմիական գիտությունների թեկնածու, 2014 թվականի հուլիսի 16-ից Կոստրոմայի Նիկոլայ Նեկրասովի անվան պետական համալսարանի ռեկտոր։


== Կենսագրություն ==
Ալեքսանդր Նաումովը ծնվել է Կոստրոմայի մարզի Բույ քաղաքում։ 1988 թվականին ավարտել է Լենինգրադի Ալեքսանդր Հերցենի անվան պետական մանկավարժական ինստիտուտը քիմիկոսի մասնագիտությամբ։ Նույն թվականին սկսել է աշխատել Կոստրոմայի Նիկոլայ Նեկրասովի անվան մանկավարժական ինստիտուտում։ 1999-2003 թվականներին գլխավորել է համալսարանի գիտակազմակերպչական բաժինը։ 2003 թվականի օգոստոսից զբաղեցրել է գիտահետազոտական գործունեության ղեկավարի պաշտոնը։ 2014 թվականի հունիսին ընտրվել է Կոստրոմայի Նիկոլայ Նեկրասովի անվան պետական համալսարանի ռեկտորի պաշտոնում։


== Պարգևներ ==
«Ընդհանուր և մասնագիտական կրթության նախարարության պատվավոր դիպլոմ» (2003)
«Ռուսաստանի Դաշնության բարձրագույն մասնագիտական կրթության պատվավոր գործիչ» կրծքանշան (2008)


== Հրապարակումներ ==
Ալեքսանդր Նաումովը հեղինակ է ավելի քան 150 գիտական և ուսումնամեթոդական հրապարակումների, որոնք վերաբերում են համալսարանական կրթությանը, տարածաշրջային զարգացմանը, կրթության մեջ տեղեկատվական տեխնոլոգիաներին, մետաղների ու համաձուլվածքների էլեկտրոքիմիական֊ջերմային մշակմանը։


== Ծանոթագրություններ ==


== Արտաքին հղումներ ==
«Տեղեկություն թեկնածու Ալեքսանդր Նաումովի մասին» (PDF)։ Կոստրոմայի Նիկոլայ Նեկրասովրի անվան պետական համալսարանի ռեկտորի ընտրություններ։ Նիկոլայ Նեկրասովրի անվան պետական համալսարան։ 2014-06-03։ Վերցված է 2014-06-19
Տանցիրեյ

Տանցիրեյ (ռուս.՝ Танцырей), գյուղ Ռուսաստանի Վորոնեժի մարզի Բորիսոգլեբսկի քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիչինի

Լիչինի (ուկրաիներեն՝ Личини), գյուղ Ուկրաինայի Վոլինի մարզի Կամեն-Կաշիրսկիի շրջանում։ Հիմնադրվել է 1788 թվականին։
2001 թվականի տվյալներով Լիչինի գյուղում բնակվում էր 681 մարդ։ Բնակավայրը զբաղեցնում է 26733 կմ² տարածք։ Բնակչության խտությունը կազմում էր 25,47 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամերիկայում (ֆիլմ)

Ամերիկայում (անգլ.՝ In America), 2002 թվականի իռլանդացի ռեժիսոր Ջիմ Շերիդանի կիսակենսագրական ֆիլմը՝ Նյու Յորքում Իռլանդիայի ներգաղթյալների կյանքի մասին։ Ժապավենն առաջադրվել է Օսկարի երեք մրցանակների համար։


== Սյուժե ==
Իռլանդացիներ Ջոնի և Սառա Սալիվանները դստրերի՝ Քրիստիի և Արիելի հետ Կանադայից եկան ԱՄՆ՝ տուրիստական վիզայով։ Դրանից կարճ ժամանակ առաջ Սալիվանների ընտանիքի կրտսեր որդին՝ Ֆիլկինը մահացել էր ուղեղի ուռուցքից, որից հետո Ջոնին չէր հավատում Աստծուն։ Իսկ ավագ դուստր Քրիստին կարծում է, որ Ֆրենկը կարող է կատարել իր երեք ցանկությունները։ Ընտանիքի համար ամենադժվար պահերին նա դիմում էր նրան.

Ընտանիքը բնակվում է Դժոխքի խոհանոց շրջանի բազմաբնակարան շենքերից մեկում։ Այս տանը բնակվում է նիգերիացի գաղտնի նկարիչ Մաթեո Կումեյը։ Սառան, որը նախկինում աշխատել էր որպես ուսուցիչ, աշխատանքի է անցնում որպես պաղպաղակավաճառ, իսկ Ջոնին փորձում է տեղ գտնել թատերական խմբերում։ Ի վերջո, ընտանիքի վատ ֆինանսական վիճակը և Սառայի անսպասելի հղիությունը Ջոնիին ստիպում է աշխատել որպես տաքսու վարորդ։
Հելոուինի ժամանակ աղջիկները ծանոթանում են Մաթեոյի հետ։ Չնայած Ջոնին դեմ էր, Սառան և աղջիկները հրավիրում են նրան երեկոյան ընթրիքի, որի ընթացքում իմանում են, որ Մաթեոն մահացու հիվանդ է։ Ջոնիի և Մաթեոյի հարաբերությունները կարգավորվում են։ Մի անգամ Մաթեոն անհաջող ընկնում է սանդուղքի վրա և կորցնում գիտակցությունը։ Չնայած բնակիչների Մաթեոյի հիվանդության մասին նախազգուշացումներին, Քրիստին փորձում է նրան վերակաենդանացնել։ Հետագայում Մաթեոյի վիճակը վատթարանում է, իսկ Սառայի պտուղը վաղաժամ է ծնվում և արյան փոխներարկման անհրաժեշտոություն է առաջանում ։ Իրավիճակը լարվում է հիվանդանոցից ստացված հաշիվների զգալի չափի պատճառով։ Միևնույն ժամանակ պարզվում է, որ Քրիստիի և նորածնի արյան խմբերը նույնն են։ Արյան փոխներարկման ժամանակ փոքրիկը սկսում է անել առաջին շարժումները, իսկ Մաթեոն մահանում է։ Վիրահատությունից հետո ընտանիքը զարմանքով իմանում է, որ բուժման հաշիվը Մաթեոն մուծել է, ով պարզվում է շատ հարուստ էր։ Որպես հարգանքի նշան, Սալիվանները երեխային անվանում են ի պատիվ նրա։ Նորածնի պատվին, ընտանիքը կազմակերպում է երեկույթ, որին հրավիրված էին շենքի շատ բնակիչներ։


== Նկարահանումներ ==
Իր դստրերի դերերի՝ Կիրստենի և Նաոմիի, համար Շերիդանը հրավիրեց 2 հարազատ քույրերի` Սառա և Էմմա Բոլջերներին։


== Դերեր ==
Սառա Բոլջեր - Քրիստի Սալիվան
Էմմա Բոլջեր - Արիել Սալիվան
Փեդի Կոնսիդայն - Ջոնի Սալիվան
Սամանտա Մորտոն - Սառա Սալիվան
Ջիմոն Հոնսու - Մաթեո Կուամեյ


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
http://www.foxsearchlight.com/inamerica Ամերիկայում (ֆիլմ). պաշտոնական կայք
In America(անգլ.) ֆիլմը Internet Movie Database կայքում
«In America»(անգլ.) ֆիլմը Box Office Mojo  կայքում
In America(անգլ.) ֆիլմը Rotten Tomatoes կայքում